РЕПУБЛИКА СРБИЈА

НАРОДНА СКУПШТИНА

01 Број 06-2/198-20

17. децембар 2020. године

Б е о г р а д

**З А П И С Н И К**

**СЕДМЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2020. ГОДИНИ,**

**ОДРЖАНЕ 15, 16. И 17. ДЕЦЕМБРА 2020. ГОДИНЕ**

Седница је почела у 10 часова и 20 минута.

Седници је председавао Ивица Дачић, председник Народне скупштине.

Председник је на основу службене евиденције о присутности народних посланика констатовао да седници присуствују 123 народна посланика, а применом електронског система за гласање утврђено је да је у сали присутно 158 народних посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Арђенд Бајрами, представник Посланичке групе УЈЕДИЊЕНА ДОЛИНА - СДА САНЏАКА - од председника Владе, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине и Сандра Божић, заменик председника Посланичке групе „Александар Вучић - за нашу децу“ - од Регулаторног тела за електронске медије.

Председник је обавестио да су спречени да седници присуствују народни посланици Драган М. Марковић и Ђуро Перић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Загорка Алексић, Светозар Андрић, Драгољуб Ацковић, Душан Бајатовић, др Бобан Бирманчевић, Владан Глишић, Младен Грујић, Милан Ђурица, Нинослав Ерић, Марко Зељуг, Милан Илић, Крсто Јањушевић, Сања Јефић Бранковић, доц. др Михаило Јокић, Јован Колунџија, Мирослав Кондић, Весна Кришанов, Сања Лакић, Софија Максимовић, Весна Марковић, Драган Д. Марковић, проф. др Предраг Марковић, Велибор Милојичић, Жарко Мићин, Марко Младеновић, Слађана Николић, проф. др Александра Павловић Марковић, Лав-Григорије Пајкић, Гојко Палалић, Золтан Пек, Љубо Петровић, Мира Петровић, Тамара Пилиповић, Милена Поповић, Предраг Рајић, др Љубинко Ракоњац, Маријан Ристичевић, проф. др Горан Тасић, Иван Тасовац, Смиља Тишма, Соња Тодоровић, Милан Урошевић, Немања Поповић, Љиљана Кузмановић-Вујаковић, Марина Мирковић и Розалија Екрес.

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлоге народних посланика Ђорђа Комленског, Ане Караџић и Бојана Торбице да се дневни ред седнице допуни тачкама - Предлог закона о изменама Закона о извршењу и обезбеђењу, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ђорђа Комленског, од 179 присутних народних посланика, осам је гласало за, а 171 није гласао), Предлог закона о изменама Закона о судијама, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 178 присутних народних посланика, четири су гласала за, а 174 нису гласала) и Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ане Караџић, од 180 присутних народних посланика, 12 је гласало за, а 168 није гласало).

Народна скупштина је, већином гласова (од 178 присутних народних посланика, 166 је гласало за, а 12 није гласало), прихватила предлог народног посланика др Александра Мартиновића да се обави:

**1. заједнички начелни и јединствени претрес о:**

**- Предлогу закона о дигиталној имовини,** који је поднела Влада (број 011-1936/20 од 27. новембра 2020. године),

**- Предлогу закона o фискализацији,** који је поднела Влада (број 011-1932/20 од 27. новембра 2020. године),

**- Предлогу закона о изменама и допунама Закона о враћању одузете имовине и обештећењу,** који је поднела Влада (број 011-1928/20 од 27. новембра 2020. године),

**- Предлогу закона о изменама и допунама Закона о спречавању прања новца и финансирања тероризма,** који је поднела Влада (број 011-1927/20 од 27. новембра 2020. године),

**- Предлогу закона о изменама и допунама Закона о акцизама,** који је поднела Влада (број 011-1925/20 од 27. новембра 2020. године),

**- Предлогу закона о изменама и допунама Закона о порезу на добит правних лица,** који је поднела Влада (број 011-1924/20 од 27. новембра 2020. године),

**- Предлогу закона о изменама и допунама Закона о порезу на доходак грађана,** који је поднела Влада (број 011-1923/20 од 27. новембра 2020. године),

**- Предлогу закона о изменама и допунама Закона о порезу на додату вредност,** који је поднела Влада (број 011-1920/20 од 27. новембра 2020. године),

**- Предлогу закона о изменама и допуни Закона о доприносима за обавезно социјално осигурање,** који је поднела Влада (број 011-1919/20 од 27. новембра 2020. године),

**- Предлогу закона о изменама и допуни Закона о тржишту капитала,** који је поднела Влада (број 400-1858/20 од 20. новембра 2020. године),

**- Предлогу закона о изменама и допуни Закона о јавној својини,** који је поднела Влада (број 011-1921/20 од 27. новембра 2020. године),

**- Предлогу закона о изменама Закона о привременом уређивању начина наплате таксе за јавни медијски сервис,** који је поднела Влада (број 011-1934/20 од 27. новембра 2020. године),

**- Предлогу закона о потврђивању Споразума о заједничким набавкама медицинских средстава,** који је поднела Влада (број 011-1930/20 од 27. новембра 2020. године) и

**- Предлогу закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“,** који је поднела Влада (број 011-1922/20 од 27. новембра 2020. године);

**2. заједнички начелни и јединствени претрес о:**

**- Предлогу закона о потврђивању Споразума о изменама и допунама Споразума између Владе Републике Србије и Савета министара Републике Албаније о узајамном путовању држављана,** који је поднела Влада (број 011-1935/20 од 27. новембра 2020. године),

**- Предлогу закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2,** који је поднела Влада (број 011-1933/20 од 27. новембра 2020. године) и

**- Предлогу закона о потврђивању Финансијског уговора Повезане школе у Србији између Републике Србије и Европске инвестиционе банке,** који је поднела Влада (број 011-1929/20 од 27. новембра 2020. године);

**3. заједнички јединствени претрес о:**

**- Предлогу кандидата за члана Фискалног савета,** који је поднела гувернер Народне банке Србије (број 02-1942/20 од 30. новембра 2020. године),

**- Листи кандидата за члана Савета Регулаторног тела за електронске медије,** коју је поднео Одбор за културу и информисање (број 02-1910/20 од 26. новембра 2020. године) и

**- Предлогу одлуке о избору члана Савета гувернера Народне банке Србије,** који је поднео Одбор за финансије, републички буџет и контролу трошења јавних средстава (број 02-1865/20 од 23. новембра 2020. године).

Народна скупштина је, већином гласова (од 179 присутних народних посланика, 169 је гласало за, а 10 није гласало), утврдила дневни ред Седме седнице Другог редовног заседања Народне скупштине Републике Србије у 2020. години, у целини:

Тако утврђени дневни ред је следећи:

**1. Предлог закона о дигиталној имовини,** који је поднела Влада (број 011-1936/20 од 27. новембра 2020. године),

**2. Предлог закона o фискализацији,** који је поднела Влада (број 011-1932/20 од 27. новембра 2020. године),

**3. Предлог закона о изменама и допунама Закона о враћању одузете имовине и обештећењу,** који је поднела Влада (број 011-1928/20 од 27. новембра 2020. године),

**4. Предлог закона о изменама и допунама Закона о спречавању прања новца и финансирања тероризма,** који је поднела Влада (број 011-1927/20 од 27. новембра 2020. године),

**5. Предлог закона о изменама и допунама Закона о акцизама,** који је поднела Влада (број 011-1925/20 од 27. новембра 2020. године),

**6. Предлог закона о изменама и допунама Закона о порезу на добит правних лица,** који је поднела Влада (број 011-1924/20 од 27. новембра 2020. године),

**7. Предлог закона о изменама и допунама Закона о порезу на доходак грађана,** који је поднела Влада (број 011-1923/20 од 27. новембра 2020. године),

**8. Предлог закона о изменама и допунама Закона о порезу на додату вредност,** који је поднела Влада (број 011-1920/20 од 27. новембра 2020. године),

**9. Предлог закона о изменама и допуни Закона о доприносима за обавезно социјално осигурање,** који је поднела Влада (број 011-1919/20 од 27. новембра 2020. године),

**10.** **Предлог закона о изменама и допуни Закона о тржишту капитала,** који је поднела Влада (број 400-1858/20 од 20. новембра 2020. године),

**11. Предлог закона о изменама и допуни Закона о јавној својини,** који је поднела Влада (број 011-1921/20 од 27. новембра 2020. године),

**12. Предлог закона о изменама Закона о привременом уређивању начина наплате таксе за јавни медијски сервис,** који је поднела Влада (број 011-1934/20 од 27. новембра 2020. године),

**13. Предлог закона о потврђивању Споразума о заједничким набавкама медицинских средстава,** који је поднела Влада (број 011-1930/20 од 27. новембра 2020. године),

**14. Предлог закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“,** који је поднела Влада (број 011-1922/20 од 27. новембра 2020. године),

**15. Предлог закона о потврђивању Споразума о изменама и допунама Споразума између Владе Републике Србије и Савета министара Републике Албаније о узајамном путовању држављана,** који је поднела Влада (број 011-1935/20 од 27. новембра 2020. године),

**16. Предлог закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2,** који је поднела Влада (број 011-1933/20 од 27. новембра 2020. године),

**17. Предлог закона о потврђивању Финансијског уговора Повезане школе у Србији између Републике Србије и Европске инвестиционе банке,** који је поднела Влада (број 011-1929/20 од 27. новембра 2020. године),

**18. Предлог кандидата за члана Фискалног савета,** који је поднела гувернер Народне банке Србије (број 02-1942/20 од 30. новембра 2020. године),

**19. Листа кандидата за члана Савета Регулаторног тела за електронске медије,** коју је поднео Одбор за културу и информисање (број 02-1910/20 од 26. новембра 2020. године),

**20. Предлог одлуке о избору члана Савета гувернера Народне банке Србије,** који је поднео Одбор за финансије, републички буџет и контролу трошења јавних средстава (број 02-1865/20 од 23. новембра 2020. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: проф. др Зорана Михајловић, потпредседник Владе и министар рударства и енергетике, Синиша Мали, министар финансија, Славица Савичић, Саша Стевановић, Данијела Вазура и Гојко Станивуковић, државни секретари у Министарству финансија, Зоран Лакићевић, државни секретар у Министарству рударства и енергетике, Филип Шановић, помоћник министра финансија, др Драган Демировић, Војислав Лазаревић и Верица Игњатовић, вршиоци дужности помоћника министра финансија, Жељко Радовановић, вршилац дужности директора Управе за спречавање прања новца у Министарству финансија, Биљана Тодоровић, Светлана Кузмановић Живановић и Татјана Међедовић, шефови одсека у Министарству финансија, Соња Николић, шеф Одсека за акцизе у Министарству финансија, Биљана Мирић Богдановић и Биљана Бауцал Рајић, самостални саветници у Министарству финансија.

Затим је Народна скупштина прешла на рад по утврђеном дневном реду, односно на **заједнички начелни и јединствени претрес o предлозима закона из тачака од 1. до 14. дневног реда.**

Председник је, сагласно члану 157. став 2. и члану 170. став 1. Пословника, отворио **заједнички начелни и јединствени претрес о:**

**- Предлогу закона о дигиталној имовини,**

**- Предлогу закона o фискализацији,**

**- Предлогу закона о изменама и допунама Закона о враћању одузете имовине и обештећењу,**

**- Предлогу закона о изменама и допунама Закона о спречавању прања новца и финансирања тероризма,**

**- Предлогу закона о изменама и допунама Закона о акцизама,**

**- Предлогу закона о изменама и допунама Закона о порезу на добит правних лица,**

**- Предлогу закона о изменама и допунама Закона о порезу на доходак грађана,**

**- Предлогу закона о изменама и допунама Закона о порезу на додату вредност,**

**- Предлогу закона о изменама и допуни Закона о доприносима за обавезно социјално осигурање,**

**- Предлогу закона о изменама и допуни Закона о тржишту капитала,**

**- Предлогу закона о изменама и допуни Закона о јавној својини,**

**- Предлогу закона о изменама Закона о привременом уређивању начина наплате таксе за јавни медијски сервис,**

**- Предлогу закона о потврђивању Споразума о заједничким набавкама медицинских средстава и**

**- Предлогу закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“.**

Уводно излагање о предлозима закона поднео је представник предлагача Синиша Мали, министар финансија.

У заједничком начелном и јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава, Шаип Камбери, председник Посланичке групе УЈЕДИЊЕНА ДОЛИНА - СДА САНЏАКА, Војислав Вујић, представник Посланичке групе ЈЕДИНСТВЕНА СРБИЈА (ЈС) (затим се за реч јавио министар Синиша Мали), Бранимир Јовановић, председник Посланичке групе Социјалдемократска партија Србије, Елвира Ковач, заменик председника Посланичке групе САВЕЗ ВОЈВОЂАНСКИХ МАЂАРА (поводом чијег излагања се за реч јавио министар Синиша Мали, а председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио је рад седнице Народне скупштине и после 18,00 часова), Марина Рагуш, председник Посланичке групе СПАС (поводом чијег излагања се за реч јавио министар Синиша Мали, а реплицирала му је народни посланик Марина Рагуш), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Зоран Томић, представник Посланичке групе „Александар Вучић - за нашу децу“, др Муамер Зукорлић и Јасмина Каранац (после чега је председавајући одредио паузу од једног часа).

После паузе, седница је настављена у 15 часова и 5 минута.

У наставку заједничког начелног и јединственог претреса учествовали су народни посланици: Даниел Ђивановић (поводом чијег излагања се за реч јавио министар Синиша Мали), Снежана Пауновић, Биљана Јаковљевић, Самир Тандир, Наташа Михаиловић - Вацић, Дубравка Краљ (поводом чијег излагања се за реч јавио министар Синиша Мали, реплицирала му је народни посланик Дубравка Краљ, а затим се за реч јавио министар Синиша Мали), Невена Ђурић, Мисала Праменковић, Јустина Пупин Кошћал, Рајка Матовић, Нина Павићевић, Невенка Костадинова, Ненад Филиповић, Адам Шукало, Живота Старчевић, Александар Мирковић, Стефан Србљановић, Весна Недовић, Наташа Јовановић, Немања Јоксимовић, Никола Радосављевић, Оливера Огњановић, Милица Дачић, Миланка Јевтовић Вукојичић, Верољуб Арсић, Томислав Јанковић, Зоран Бојанић, Ненад Барош и др Александра Томић, након чега се за реч јавио министар Синиша Мали.

Затим је председник, сагласно члану 98. став 4. Пословника, закључио заједнички начелни и јединствени претрес о предлозима закона из тачака од 1. до 14. дневног реда.

Првог дана рада, седница је завршена у 19,00 часова.

**Други дан рада – 16. децембар 2020. године**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствујe 130 народних посланика, а применом електронског система за гласање утврђено је да је у сали присутно 110 народних посланика и да постоје услови за рад Народне скупштине.

Председник је обавестио да су спречени да седници присуствују народни посланици Драган М. Марковић и Ђуро Перић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Андријана Аврамов, Загорка Алексић, Светозар Андрић, Драгољуб Ацковић, Душан Бајатовић, Арђенд Бајрами, мр Игор Бечић, др Бобан Бирманчевић, Никола Војиновић, Владан Глишић, Младен Грујић, проф. др Зоран Драгишић, Нинослав Ерић, Владан Заграђанин, Марко Зељуг, Милан Илић, Енис Имамовић, Крсто Јањушевић, Марија Јевђић, Сања Јефић Бранковић, доц. др Михаило Јокић, Никола Јоловић, Весна Кнежевић, Јован Колунџија, Мирослав Кондић, Весна Кришанов, Софија Максимовић, Весна Марковић, проф. др Предраг Марковић, Верољуб Матић, Маја Мачужић Пузић, Јелена Мијатовић, Велибор Милојичић, Жарко Мићин, Марко Младеновић, Оливера Недељковић, проф. др Жарко Обрадовић, проф. др Александра Павловић Марковић, Гојко Палалић, Биљана Пантић Пиља, др Балинт Пастор, Золтан Пек, Љубо Петровић, Мира Петровић, Тамара Пилиповић, Милена Поповић, Мисала Праменковић, Предраг Рајић, Катарина Ракић, др Љубинко Ракоњац, Маријан Ристичевић, Јелица Сретеновић, проф. др Горан Тасић, Иван Тасовац, Смиља Тишма, Соња Тодоровић, др Емеше Ури, проф. др Јахја Фехратовић, Немања Поповић, Љиљана Кузмановић-Вујаковић, Марина Мирковић, Розалија Екрес и Даниел Ђивановић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Александар Вулин, министар унутрашњих послова, Бранко Ружић, први потпредседник Владе и министар просвете, науке и технолошког развоја, Синиша Мали, министар финансија, Татјана Матић, министар трговине, туризма и телекомуникација, Саша Стевановић, државни секретар у Министарству финансија, Филип Шановић, помоћник министра финансија, др Саша Стојановић, в.д. помоћника министра просвете, науке и технолошког развоја, Милан Добријевић, в.д. помоћника министра трговине, туризма и телекомуникација, Ана Триповић, директор Управе за јавни дуг у Министарству финансија, Зоран Лазић, в.д. секретара Министарства унутрашњих послова, Милена Ковачевић, начелник Одељења за банкарство у Министарству финансија и Огњен Поповић, саветник министра финансија.

Затим је Народна скупштина наставила рад и прешла на **заједнички начелни и јединствени претрес о предлозима закона из тачака 15, 16. и 17. дневног реда.**

Председник је, сагласно члану 157. став 2. и члану 170. став 1. Пословника, **отворио заједнички начелни и јединствени претрес о:**

**- Предлогу закона о потврђивању Споразума о изменама и допунама Споразума између Владе Републике Србије и Савета министара Републике Албаније о узајамном путовању држављана,**

**- Предлогу закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2** и

**- Предлогу закона о потврђивању Финансијског уговора Повезане школе у Србији између Републике Србије и Европске инвестиционе банке.**

Уводно излагање о предлозима закона поднели су представници предлагача Александар Вулин, министар унутрашњих послова и Синиша Мали, министар финансија (након чега је председник, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова).

У заједничком начелном и јединственом претресу учествовали су народни посланици: Александар Марковић, известилац Одбора за одбрану и унутрашње послове, Јелена Жарић Ковачевић, известилац Одбора за уставна питања и законодавство, Драган Д. Марковић, председник Посланичке групе ЈЕДИНСТВЕНА СРБИЈА (ЈС) (након чега су се за реч и реплику јавили министар Синиша Мали и народни посланик Драган Д. Марковић), др Муамер Бачевац, представник Посланичке групе Социјалдемократска партија Србије (након чијег излагања се за реч јавио министар Александар Вулин), Акош Ујхељи, представник Посланичке групе САВЕЗ ВОЈВОЂАНСКИХ МАЂАРА, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Александар Мирковић, представник Посланичке групе „Александар Вучић - за нашу децу“, др Муамер Зукорлић, Самира Ћосовић, Нандор Киш, Угљеша Марковић, Миленко Јованов, Самир Тандир (након чега се за реч јавио министар Александар Вулин, коме је реплицирао народни посланик Самир Тандир), Снежана Пауновић, проф. др Владимир Маринковић, Мирела Раденковић, Живота Старчевић, Ненад Крстић, мр Ђорђе Косанић, Милош Банђур и Ана Миљанић (након чега је председник одредио паузу од једног часа).

Након паузе, седница је настављена у 15 часова и 5 минута.

У наставку заједничког начелног и јединственог претреса учествовали су народни посланици: Љиљана Малушић, Данијела Вељовић, Виктор Јевтовић, Оља Петровић, Ђорђе Дабић, Марија Тодоровић, Лука Кебара и Владимир Ђукановић.

Затим је председник закључио заједнички начелни и јединствени претрес о предлозима закона из тачака 15, 16. и 17. дневног реда.

Председник је, сагласно члану 90. став 1. Пословника Народне скупштине, обавестио да је позвана да седници присуствује др Јоргованка Табаковић, гувернер Народне банке Србије.

Затим је Народна скупштина наставила рад и прешла на **заједнички јединствени претрес о предлозима аката из тачака 18, 19. и 20. дневног реда**.

Председник је, сагласно члану 192. став 3, а сходно члану 157. став 2. Пословника Народне скупштине, **отворио заједнички јединствени претрес о**:

**- Предлогу кандидата за члана Фискалног савета**,

**- Листи кандидата за члана Савета Регулаторног тела за електронске медије** и

**- Предлогу одлуке о избору члана Савета гувернера Народне банке Србије.**

Предлог одлукеоизбору члана Савета гувернера Народне банке Србије образложила је представник предлагача - народни посланик др Александра Томић, председник Одбора за финансије, републички буџет и контролу трошења јавних средстава.

У заједничком јединственом претресу учествовали су народни посланици: Сандра Божић, известилац Одбора за културу и информисање, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Верољуб Арсић, представник Посланичке групе „Александар Вучић - за нашу децу“, Наташа Михаиловић-Вацић, заменик председника Посланичке групе Социјалдемократска партија Србије, др Милорад Мијатовић, Ђорђе Милићевић, представник предлагача- народни посланик др Александра Томић, Горан Ковачевић, Србислав Филиповић, мр Славенко Унковић, Александар Мирковић и Владимир Ђукановић.

Затим је председник, у складу са чланом 98. став 4. Пословника, закључио заједнички јединствени претрес о предлозима аката из тачака 18, 19. и 20. дневног реда.

Другог дана рада, седница је завршена у 18 часова и 40 минута.

**Трећи дан рада – 17. децембар 2020. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је на основу службене евиденције о присутности народних посланика констатовао да седници присуствују 92 народна посланика, а применом електронског система за гласање утврђено је да су у сали присутна 133 народна посланика и да постоје услови за рад Народне скупштине.

На основу члана 287. Пословника, обавештења, односно објашњења су затражили народни посланици Мирсад Хоџић, представник Посланичке групе УЈЕДИЊЕНА ДОЛИНА - СДА САНЏАКА - од министра унутрашњих послова и министра правде и Јелена Михаиловић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од министра културе и информисања.

Председавајући др Владимир Орлић, потпредседник Народне скупштине обавестио је да су спречени да седници присуствују народни посланици Драган М. Марковић и др Весна Ивковић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Светозар Андрић, Драгољуб Ацковић, Душан Бајатовић, Арђенд Бајрами, др Бобан Бирманчевић, Сандра Божић, Владан Глишић, Младен Грујић, Милан Ђурица, Нинослав Ерић, Марко Зељуг, Милан Илић, Сања Јефић Бранковић, доц. др Михаило Јокић, Јован Колунџија, Мирослав Кондић, Весна Кришанов, Софија Максимовић, Весна Марковић, Јелена Мијатовић, Велибор Милојичић, Жарко Мићин, Марко Младеновић, Оливера Недељковић, Слађана Николић, Гојко Палалић, Золтан Пек, Горан Пекарски, Тихомир Петковић, Љубо Петровић, Мира Петровић, Тамара Пилиповић, Милена Поповић, Мисала Праменковић, Предраг Рајић, др Љубинко Ракоњац, Јелица Сретеновић, проф. др Горан Тасић, Иван Тасовац, Радован Тврдишић, Смиља Тишма, Соња Тодоровић, др Емеше Ури, проф. др Јахја Фехратовић, Немања Поповић, Љиљана Кузмановић-Вујаковић, Марина Мирковић и Розалија Екрес.

Председавајући др Владимир Орлић, потпредседник Народне скупштине је, сагласно члану 90. став 1. Пословника Народне скупштине, обавестио да су позвани да седници присуствују чланови Владе, са сарадницима, а затим је председавајући, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова.

Затим је Народна скупштина наставила рад и прешла на претрес у појединостима о **4. тачки дневног реда – ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ ПРАЊА НОВЦА И ФИНАНСИРАЊА ТЕРОРИЗМА.**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман народног посланика др Александре Томић на члан 20.

У претресу о Амандману на члан 20. који је поднела народни посланик др Александра Томић, учествовали су подносилац Амандмана и народни посланици Небојша Бакарец, проф. др Марко Атлагић и Владимир Ђукановић.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

**7. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА**

Председавајући др Владимир Орлић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

У претресу о Амандману на члан 5. који је поднела Влада, а који је постао саставни део Предлога закона, учествовали су народни посланици: Адам Шукало, Јелена Обрадовић, Угљеша Мрдић, Самир Тандир, Александар Мирковић и Србислав Филиповић.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина наставила рад и прешла на претрес у појединостима о **9. тачки дневног реда – ПРЕДЛОГУ ЗАКОНА О ИЗМЕНАМА И ДОПУНИ ЗАКОНА О ДОПРИНОСИМА ЗА ОБАВЕЗНО СОЦИЈАЛНО ОСИГУРАЊЕ**

Председавајући др Владимир Орлић, потпредседник Народне скупштине, сагласно члану 157. став 3. Пословника, oтворио је претрес Предлога закона у појединостима.

Саставни део Предлога закона постао је Амандман Владе на члан 3.

У претресу о Амандману на члан 3. који је поднела Влада, учествовали су народни посланици: Стефан Србљановић, Драгомир Карић, Шаип Камбери, Драгомир Карић, Младен Бошковић и Жарко Богатиновић.

Затим је председавајући закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Затим је Народна скупштина прешла на претрес у појединостима о **12. тачки дневног реда – ПРЕДЛОГУ ЗАКОНА О ИЗМЕНАМА ЗАКОНА О ПРИВРЕМЕНОМ УРЕЂИВАЊУ НАЧИНА НАПЛАТЕ ТАКСЕ ЗА ЈАВНИ МЕДИЈСКИ СЕРВИС.**

Председавајући др Владимир Орлић, потпредседник Народне скупштине је, сагласно члану 157. став 3. Пословника, oтворио претрес Предлога закона у појединостима.

У претресу о Амандману на члан 1. који је поднела народни посланик Катарина Ракић, учествовали су народни посланици: Маријан Ристичевић, Верољуб Арсић, Милимир Вујадиновић и проф. др Марко Атлагић (затим је председник Народне скупштине одредио паузу до 15,00 часова).

Након паузе, седница је настављена у 15 часова и 5 минута.

У претресу о Амандману на члан 2. који су заједно поднели народни посланици: Шаип Камбери, Енис Имамовић, Селма Кучевић, Надије Бећири, Мирсад Хоџић и Арђенд Бајрами, учествовали су народни посланици: Енис Имамовић, проф. др Љубиша Стојмировић, Живота Старчевић, Ђорђе Милићевић (затим су реплике разменили народни посланици Енис Имамовић и Ђорђе Милићевић), Станислава Јаношевић, Маријан Ристичевић, др Александар Мартиновић, Зоран Томић и Адам Шукало (реплицирао му је народни посланик Енис Имамовић, након чега су међусобне реплике разменили народни посланици др Александар Мартиновић и Енис Имамовић).

Затим је председник закључио претрес Предлога закона у појединостима и обавестио да ће Народна скупштина, у Дану за гласање, одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника Народне скупштине, одредио четвртак, 17. децембар 2020. године, са почетком у 17,00 часова, као Дан за гласање о тачкама дневног реда Седме седнице Другог редовног заседања Народне скупштине Републике Србије у 2020. години.

Применом електронског система за гласање, у 17 часова и 5 минута, утврђено је да је у сали присутно 170 народних посланика, односно да је присутна већина од укупног броја народних посланика и да постоје услови за одлучивање, у складу са чланом 88. став 5. Пословника Народне скупштине.

Затим је Народна скупштина прешла на одлучивање о тачкама дневног реда седнице.

**1. тачка дневног реда –** **ПРЕДЛОГ ЗАКОНА О ДИГИТАЛНОЈ ИМОВИНИ**

Народна скупштина је, већином гласова (од 181 присутног народног посланика, 179 је гласало за, а два нису гласала), усвојила Предлог закона о дигиталној имовини, у целини.

**2. тачка дневног реда –** **ПРЕДЛОГ ЗАКОНА О ФИСКАЛИЗАЦИЈИ**

Народна скупштина је, једногласно (од 181 присутног народног посланика, 181 је гласаo за), усвојила Предлог закона о фискализацији, у целини.

**3. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ВРАЋАЊУ ОДУЗЕТЕ ИМОВИНЕ И ОБЕШТЕЋЕЊУ**

Народна скупштина је, већином гласова (од 184 присутна народна посланика, 181 је гласао за, а три нису гласала), усвојила Предлог закона о изменама и допунама Закона о враћању одузете имовине и обештећењу, у целини.

**4. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ ПРАЊА НОВЦА И ФИНАНСИРАЊА ТЕРОРИЗМА**

Народна скупштина је, већином гласова (од 186 присутних народних посланика, 182 су гласала за, а четири нису гласала), усвојила Предлог закона о изменама и допунама Закона о спречавању прања новца и финансирања тероризма, у целини.

**5. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О АКЦИЗАМА**

Народна скупштина је, већином гласова (од 187 присутних народних посланика, 182 су гласала за, а пет није гласало), усвојила Предлог закона о изменама и допунама Закона о акцизама, у целини.

**6. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОБИТ ПРАВНИХ ЛИЦА**

Народна скупштина је, већином гласова (од 187 присутних народних посланика, 182 су гласала за, а пет није гласало), усвојила Предлог закона о изменама и допунама Закона о порезу на добит правних лица, у целини.

**7. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОХОДАК ГРАЂАНА**

Народна скупштина је, већином гласова (од 188 присутних народних посланика, 183 су гласала за, а пет није гласало), усвојила Предлог закона о изменама и допунама Закона о порезу на доходак грађана, у целини.

**8. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОДАТУ ВРЕДНОСТ**

Народна скупштина је, већином гласова (од 188 присутних народних посланика, 182 су гласала за, а шест није гласало), усвојила Предлог закона о изменама и допунама Закона о порезу на додату вредност, у целини.

**9. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНИ ЗАКОНА О ДОПРИНОСИМА ЗА ОБАВЕЗНО СОЦИЈАЛНО ОСИГУРАЊЕ**

Народна скупштина је, већином гласова (од 188 присутних народних посланика, 183 су гласала за, а пет није гласало), усвојила Предлог закона о изменама и допуни Закона о доприносима за обавезно социјално осигурање, у целини.

**10. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНИ ЗАКОНА О ТРЖИШТУ КАПИТАЛА**

Народна скупштина је, већином гласова (од 188 присутних народних посланика, 183 су гласала за, а пет није гласало), усвојила Предлог закона о изменама и допуни Закона о тржишту капитала, у целини.

**11. тачка дневног реда –** **ПРЕДЛОГ ЗАКОНА О ИЗМЕНАМА И ДОПУНИ ЗАКОНА О ЈАВНОЈ СВОЈИНИ**

Народна скупштина је, већином гласова (од 188 присутних народних посланика, 183 су гласала за, а пет није гласало), усвојила Предлог закона о изменама и допуни Закона о јавној својини, у целини.

**12. тачка дневног реда –** **ПРЕДЛОГ ЗАКОНА О ИЗМЕНАМА ЗАКОНА О ПРИВРЕМЕНОМ УРЕЂИВАЊУ НАЧИНА НАПЛАТЕ ТАКСЕ ЗА ЈАВНИ МЕДИЈСКИ СЕРВИС**

Народна скупштина је, већином гласова (од 188 присутних народних посланика, 177 је гласало за, пет против, а шест није гласало), прихватила Предлог закона, у начелу.

Народна скупштина није прихватила амандмане народних посланика: Катарине Ракић на члан 1. (од 188 присутних народних посланика, 15 је гласало за, а 173 нису гласала) и заједно Шаипа Камберија, Ениса Имамовића, Селме Кучевић, Надије Бећири, Мирсада Хоџића и Арђенда Бајрамија на члан 2. (од 188 присутних народних посланика, пет је гласало за, три против, а 180 није гласало).

Народна скупштина је, већином гласова (од 188 присутних народних посланика, 177 је гласало за, пет против, а шест није гласало), усвојила Предлог закона о изменама Закона о привременом уређивању начина наплате таксе за јавни медијски сервис, у целини.

**13. тачка дневног реда** **–** **ПРЕДЛОГ ЗАКОНА О ПОТВРЂИВАЊУ СПОРАЗУМА О ЗАЈЕДНИЧКИМ НАБАВКАМА МЕДИЦИНСКИХ СРЕДСТАВА**

Народна скупштина је, већином гласова свих народних посланика (од 188 присутних народних посланика, 188 је гласало за), усвојила Предлог закона о потврђивању Споразума о заједничким набавкама медицинских средстава, у целини.

**14. тачка дневног реда** **–** **ПРЕДЛОГ ЗАКОНА О ИЗМЕНИ ЗАКОНА О УТВРЂИВАЊУ ЈАВНОГ ИНТЕРЕСА И ПОСЕБНИМ ПОСТУПЦИМА ЕКСПРОПРИЈАЦИЈЕ И ИЗДАВАЊА ГРАЂЕВИНСКЕ ДОЗВОЛЕ РАДИ РЕАЛИЗАЦИЈЕ ПРОЈЕКТА „БЕОГРАД НА ВОДИ“**

Народна скупштина је, већином гласова (од 188 присутних народних посланика, 182 су гласала за, а шест није гласало), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 188 присутних народних посланика, 183 су гласала за, а пет није гласало).

Народна скупштина је, већином гласова (од 188 присутних народних посланика, 183 су гласала за, а пет није гласало), усвојила Предлог закона о измени Закона о утврђивању јавног интереса и посебним поступцима експропријације и издавања грађевинске дозволе ради реализације пројекта „Београд на води“, у целини.

**15. тачка дневног реда** **–** **ПРЕДЛОГ ЗАКОНА О ПОТВРЂИВАЊУ СПОРАЗУМА О ИЗМЕНАМА И ДОПУНАМА СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА РЕПУБЛИКЕ АЛБАНИЈЕ О УЗАЈАМНОМ ПУТОВАЊУ ДРЖАВЉАНА**

Народна скупштина је, већином гласова свих народних посланика (од 188 присутних народних посланика, 188 је гласало за), усвојила Предлог закона о потврђивању Споразума о изменама и допунама Споразума између Владе Републике Србије и Савета министара Републике Албаније о узајамном путовању држављана, у целини.

**16. тачка дневног реда –** **ПРЕДЛОГ ЗАКОНА О УТВРЂИВАЊУ ГАРАНТНЕ ШЕМЕ КАО МЕРА ПОДРШКЕ ПРИВРЕДИ ЗА УБЛАЖАВАЊЕ ПОСЛЕДИЦА ПАНДЕМИЈЕ БОЛЕСТИ COVID-19 ИЗАЗВАНЕ ВИРУСОМ SARS-COV-2**

Народна скупштина је, већином гласова свих народних посланика (од 187 присутних народних посланика, 183 су гласала за, а четири нису гласала), усвојила Предлог закона о утврђивању гарантне шеме као мера подршке привреди за ублажавање последица пандемије болести COVID-19 изазване вирусом SARS-CoV-2, у целини.

**17. тачка дневног реда –** **ПРЕДЛОГ ЗАКОНА О ПОТВРЂИВАЊУ ФИНАНСИЈСКОГ УГОВОРА ПОВЕЗАНЕ ШКОЛЕ У СРБИЈИ ИЗМЕЂУ РЕПУБЛИКЕ СРБИЈЕ И ЕВРОПСКЕ ИНВЕСТИЦИОНЕ БАНКЕ**

Народна скупштина је, већином гласова свих народних посланика (од 187 присутних народних посланика, 182 су гласала за, а пет није гласало), усвојила Предлог закона о потврђивању Финансијског уговора Повезане школе у Србији између Републике Србије и Европске инвестиционе банке, у целини.

**18. тачка дневног реда –** **ПРЕДЛОГ КАНДИДАТА ЗА ЧЛАНА ФИСКАЛНОГ САВЕТА**

Народна скупштина је, већином гласова свих народних посланика (од 187 присутних народних посланика, 182 су гласала за, а пет није гласало), изабрала др Бојана Димитријевића за члана Фискалног савета.

Председник Народне скупштине је, у име народних посланика и у своје име, честитао др Бојану Димитријевићу на избору за члана Фискалног савета и пожелео му пуно успеха у раду.

**19. тачка дневног реда –** **ЛИСТА КАНДИДАТА ЗА ЧЛАНА САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Народна скупштина је, већином гласова свих народних посланика (од 187 присутних народних посланика, 176 је гласало за, а 11 није гласало), изабрала Оливеру Зекић за члана Савета Регулаторног тела за електронске медије, на предлог Одбора за културу и информисање.

Народна скупштина није изабрала Милоша Гајовића за члана Савета Регулаторног тела за електронске медије, на предлог Одбора за културу и информисање (од 187 присутних народних посланика, три су гласала за, а 184 нису гласала).

Народна скупштина је, већином гласова свих народних посланика (од 187 присутних народних посланика, 179 је гласало за, а осам није гласало) изабрала Александру Јанковић за члана Савета Регулаторног тела за електронске медије, на предлог цркава и верских заједница.

Народна скупштина није изабрала Снежану Миљковић за члана Савета Регулаторног тела за електронске медије, на предлог цркава и верских заједница (од 187 присутних народних посланика, један је гласао за, а 186 није гласало).

Затим је председник Народне скупштине, у име народних посланика и у своје име, честитао члановима Савета Регулаторног тела за електронске медије на избору и пожелео им успеха у раду.

**20. тачка дневног реда –** **ПРЕДЛОГ ОДЛУКЕ О ИЗБОРУ ЧЛАНА САВЕТА ГУВЕРНЕРА НАРОДНЕ БАНКЕ СРБИЈЕ**

Народна скупштина је, већином гласова свих народних посланика (од 187 присутних народних посланика, 182 су гласала за, а пет није гласало), усвојила Предлог одлуке о избору члана Савета гувернера Народне банке Србије, у целини.

Затим је председник Народне скупштине, у име народних посланика и у своје име, честитао др Миладину Ковачевићу на избору за члана Савета гувернера Народне банке Србије и пожелео му пуно успеха у раду.

⃰ ⃰

⃰

Изабрани члан Фискалног савета др Бојан Димитријевић, сагласно члану 92б Закона о буџетском систему, положио је заклетву пред Народном скупштином, чиме је преузео дужност.

⃰ ⃰

⃰

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Седму седницу Другог редовног заседања Народне скупштине Републике Србије у 2020. години.

Седница је закључена у 17 часова и 30 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић